section_heading: Radni početci
paragraph_text: Od 1947. do 1950. radio je kao srednjoškolski profesor u Splitu i Puli.August Kovačec, „Žarko Muljačić 2.X.1922.-6.VIII.2009. In memoriam“, Filologija 53, 2009, str. 117—124 Bio je arhivist Državnog arhiva u Dubrovniku od 1950. do 1953. Prikupljao je građu o hrvatsko-talijanskim i hrvatsko-francuskim književnim vezama u XVIII. i XIX. stoljeću, što je iskoristio za studije o prosvjetiteljstvu u Dalmaciji i ulozi Alberta Fortisa. Usredotočio se na proučavanje oporuka iz 1348. i drugih srednjovjekovnih latinskih, mletačkih i slavenskih dokumenata u kojima su zabilježeni tragovi dubrovačkoga romanskog govora, zapravo labeatskog narječja dalmatskoga, izumrloga u XV. stoljeću.